Ar Skol dre Lizer

Ar Skol dre Lizer a oa ur skol dre lizher da zeskiñ brezhoneg (skrivet e skolveurieg), krouet e Rosko e 1945 gant Visant Seite hag a voe renet gantañ betek e varv e 1993. Ur gevredigezh gant an hevelep anv a voe krouet gantañ ha gant e geneiled e 1949. Pelloc'h ec'h emezelas da Emgleo Breiz. Ganti e oa bet kalz tud o teskiñ brezhoneg, evel Naig Rozmor ha Mikael Madeg. Er bloavezhioù 1960 e veze graet kentelioù dre radio gant Visant Seite, dindan an anv "Le breton par les ondes", bep merc'her, etre 12 eur 43 hag 13 eur, hag unan all bep sadorn war gwagennoù etre Radio-Brest (bet anvet Radio Kimerc'h ivez). Moullet e veze testenn ar c'hentelioù-se war Le Télégramme an deiz a-raok. 

 Istor 
 Niver ar skolidi 
Hervez ur gemennadenn eus 1970 e oa kresket kalz niver ar skolidi etre 1967 ha 1970 :

1967-1968  218 1968-1969  504 1969-1970  615 1970-1971  756 

 Bloavezh 1970-1971 
E penn kentañ ar bloavezh-skol 1970-1971 e tisklêrie Ar Skol dre Lizer e oa Xavier Trellu, bet kannad Penn-ar-Bed, he frezidant, Visant Seite he rener, ha Nicole Guermeur, Korantin Riou, Jean-L. Salaün ha J. Betrom, ar gelennerien reizher all.

 Mont en-dro 
Chomlec'h Ar Skol dre Lizer e oa hini Visant Seite a voe lojet gant e c'hongregasion e Kastellin e-pad bloavezhioù :
Visant Seite, (Ti) Bleun Brug, Kastellin. 

Evel ur seurt pennyezhour e-barzh Emgleo Breiz e savas Visant Seite an darn vuiañ eus al levrioù evit deskiñ brezhoneg skolveuriek. Ar geriadurioù bihan a voe embannet 200 000 skouerenn anezho ha sevel a reas levrioù da zeskiñ brezhoneg, koulz evit an deraouidi hag an dud avañsetoc'h. Erbedet e voe ar re-se  d'ar skolidi dre lizher.                  

Rummad:Kelenn brezhoneg
Rummad:Emgleo Breiz